Врабац и мачка
"Где ћеш, врапче, зимовати?"
- пита мачка врапца стара.
"Овде, онде, -
туда, свуда!"
- тако врабац одговара.

"Где ћеш, врапче, данас ручат?"
- пита мачка врапца стара.
"На крај шора,
наврх ора!"
- тако врабац одговара.

"А где ти је конак, врапче?"
- пита мачка врапца стара.
"Шта те брига?
Погоди га!"
- тако врабац одговара.

"Знаш ли, море, зашт' те питам?"
"Јер си мачка, а ја птица!"
- То је реко
па утеко, -
оста мачка тужна лица.